En politimann må forsøke å redde sin datter og noen andre gisler. Men hva er det gisseltakerne vil?

De fleste som liker Jackie Chan forventer alltid noe stort og spektakulært når tittelen er Police Story 2013. Men jeg kan si det med en gang, dette her har ikke så mye å gjøre med Police Story-serien. Se heller for deg en film som Die Hard møter Sherlock Holmes. Handlingen finner sted i et diskotek der Jackie Chan sniker seg rundt, blir fanget og ser for seg fremtiden når politiet er i ferd med å gjøre et trekk.

Som vanlig merker man igjen hvem som står bak denne produksjonen og hvem som har spyttet inn mest penger, det er selvsagt fastlandet og ikke Hong Kong. Karakterene oppfører som små evneveike barn, og hele historien er latterlig dårlig. Det er smått utrolig hva som blir pumpet ut i Kina og hvordan man også tillater å ødelegge kjente filmserier som Police Story.

Det her er ikke en Police Story-film. Det her er en kvalmende oppgulp av en film laget av røde djevler. Her finner man lite action, og actionscenene kan ikke bli mer generiske. Jackie Chan er gravalvorlig uten glimt i øyet, det er aldri et godt tegn. Kombinert med evneveike karakterer er dette en film man ønsker aldri så dagens lys, for Police Story 2013 er ikke en Police Story-film. Det kan jeg ikke gjenta for ofte. Røde djevler!